Príloha č. 1

**OPIS PREDMETU ZÁKAZKY –**

**Rekonštrukcia a výmena kotlov - budova NCZI, Lazaretská 26, Bratislava**

Predmetom zákazky je výmena 2 dosluhujúcich plynových kotlov v budove Národného centra zdravotníckych informácií na Lazaretskej ulici č. 26 v Bratislave za kondenzačné kotly.

Rekonštrukcia a výmena kotlov spočíva vo výmene jestvujúcich kotlov značky Buderus (110 kW a 130 kW) za kondenzačné kotly s výkonnosťou 100 kW, ktoré budú opatrené novými expanznými nádobami s objemom minimálne 35 l, poistným ventilom DN ¼“, novými obehovými čerpadlami a neutralizačným zariadením, ktoré bude dodané spolu s kotlami pre kotlový okruh. Vykurovací okruh bude riešiť napojenie jestvujúceho vykurovacieho systému od výmenníka. Bude istený jestvujúcou tlakovou expanznou nádobou s objemom 300 l. Tento okruh bude doplňovaný z úpravne vody. Odvod kondenzátu z komína bude riešený cez neutralizačné zariadenie, ktoré požadujeme dodať spolu s kotlami. Práce spočívajú v demontáži pôvodných kotlov a následnou montážou s pripojovacou sústavou na 2 kotly.

Pre zabezpečenie ochrany kotlov pred nečistotami požadujeme rozdelenie na 2 okruhy cez oddeľovací výmenník, ktorý bude zhodný s výrobcom kotlov a bude súčasťou zákazky.

Pre potreby kondenzačných kotlov požadujeme prislúchajúcu úpravu komínov vyvložkovaním (DN160).

Kotly budú dodané so základnou reguláciou, doplnené o riadenie MaR kotolne s hydraulickým prepojením a komínovou kaskádou.

V plnom rozsahu budú ponechané – príprava TÚV, regulácia vykurovanej vody v 4 vetvách, expanzná nádoba s objemom 1000 l a úprava vody.

Súčasťou zákazky je aktualizácia regulácie riadiaceho systému na nové riadiace moduly, úpravu riadiaceho programu pre riadenie kotlov a zariadení kotolne, ktoré spočíva v napojení a spustení kotlov do prevádzky prostredníctvom existujúceho riadiaceho systému, požadujeme doplnenie rozvádzača o nové moduly a nové elektrické istenie kotlov, ďalej požadujeme vyriešenie regulácie a riadenia prostredníctvom MaR spolu s elektro projektom, zakreslenie skutkového stavu po montáži, odvoz a likvidácia obalového materiálu, vzniknutého odpadu vrátane elektroodpadu.